Imtella' Ottubru 19, 2021 - Aġġornata 19 Ta' Ottubru, 2021 2:13pm Shlomi Katzin kien qed jogħdos f'Haifa, l-Iżrael, meta lemaħ xabla f'qiegħ il-baħar miksija bil-bebbux. Huwa tellagħha u informa lill-awtoritajiet fejn mill-ewwel testijiet irriżulta li x-xabla għandha madwar 900 sena. It-testijiet fuq ix-xabla, twila madwar metru, urew li din kienet tintuża mill-kavallieri waqt il-Kruċjati kontra l-Misilmin. Kobi Sharvit, li jmexxi t-taqsima tal-arkeoloġija marittima f'Iżrael, irrimarka li meta tqis kif kienu jkunu lebsin il-kavallieri f'dak iż-żmien, min kien jużaha żgur li kien raġel b'saħħtu. Ix-xabla se titnaddaf u analizzata f'aktar dettall u wara se tkun esebita għall-pubbliku.